**Tiszanána Község Önkormányzatának képviselő-testületének 6/2015.(III.30.) önkormányzati rendelete:** A környezet védelméről, a közterületek és ingatlanok rendjéről, a település köztisztaságáról szóló 17/2011.(V.29.) önkormányzati rendelet módosításáról.

Tiszanána Község Önkormányzatának képviselő-testülete Magyarország Alaptörvénye 32. cikk (1) bekezdés a.) pontjában, és a Magyarország Helyi Önkormányzatairól szóló 2011. évi CLXXXIX törvény 13.§. (1) bekezdés 5.) pontjában meghatározott feladatkörében eljárva, a hulladékról szóló 2012. évi CLXXV törvény 35.§. és 88.§. (4) bekezdésében kapott felhatalmazásával élve a település környezetvédelméről, a közterületek és ingatlanok rendjéről, a település tisztaságáról a következőket rendeli el.

**1.§.**

A rendelet 16.§. (1) bekezdés helyébe a következő rendelkezés lép:

Avart, kerti hulladékot, fa és növényi nyesedéket csak jól kialakított tűzrakó helyen szabad égetni úgy, hogy az az emberi egészséget és környezetet ne károsítsa, és az égetés hősugárzása kárt ne okozzon.

Kerti hulladék égetése csak szélcsendes időben felügyelet mellett történhet.

A hulladék elégetése belterületen, és a dinnyésháti zártkerti ingatlanokon, továbbá a külterületi tanyákon engedélyezett.

Kerti hulladék égetésére minden nap délelőtt **9.00 óra** és délután **18.00 óra** közötti időszakban van lehetőség, **kivéve vasárnap és ünnepnapok**.

**2.§.**

(1) Ez a rendelet kihirdetését követő napon lép hatályba.

(2) A rendelet kihirdetésével egyidejűleg a 30/2013. (X.14.) önkormányzati rendelet   
 hatályát veszti.

Tiszanána, 2015. március 23.

Dr. Tóth József Dr. Joó István

polgármester jegyző